Опсада Тобрука
Опсада Тобрука (10. априла – 27. новембра 1941.) била је део рата у пустињи на Северноафричком фронту у Другом светском рату. Опсада Тобрука трајала је 241 дана 1941. године, након што су силе Осовине напредовале кроз Киренајку из Ел Агајле у операцији Сунцокрет против савезничких снага у Либији. Крајем 1940. године Савезници су поразили италијанску 10. армију током операције Компас (9. децембра 1940—9. фебруар 1941. године) и заробили остатке у Беда Фому. Почетком 1941. године велики део Западно-пустињске војске (ВДФ) је упућен у Грчку и Сирију. Када су немачке трупе и италијанска појачања стигла у Либију, остао је само мањи део савезничких снага, са недовољно опреме и залиха.